OpenLLM-France/wikimedia huggingface dataset:
# Udaletxe Berria (Wiesbaden)

Udaletxe Berria (alemanez: Neues Rathaus) Alemaniako Hesse estatuko Wiesbaden hiriko udaletxea da. Hiri honen erdigunean dagoen Schlossplatz enparantzan kokatzen da. 1883-1887 bitartean eraiki zen. Estilo neogotikoan egindako eraikin handia da.

## Kanpo estekak

* Wiesbadeneko udalaren webgunea (Alemanez) (Ingelesez)
* Datuak: Q318744
* Multimedia: Neues Rathaus (Wiesbaden) / Q318744
# Udaletxe Zaharra (Getaria)

Udaletxe Zaharra Gipuzkoako Getaria udalerrian dagoen jauregi bat da. Getariako Alde Zaharran dago, Kale Nagusiko 3. zenbakian dago, gaur egungo Getariako udaletxearen atzean.

## Kanpo estekak

* Datuak: Q25478603
* Multimedia: Former town hall of Getaria / Q25478603
# Udaletxe Berria (Munich)

Udaletxe Berria (alemanez Neues Rathaus) Alemaniako Bavaria estatuko Munich hiriko udaletxea da. Hiri honen erdigunean dagoen Marienplatz enparantzan kokatzen da. 1867-1908 bitartean eraiki zen.

## Eraikina

Estilo neogotikoan egindako eraikin handia da. 100 metro luze den aurrealdea duen eraikinak 400 gela ditu barnean, guztira 9159m² estaltzen dituelarik. Aurrealdeak Marienplatzera ematen du eta atzekaldeak Marienhof parkera. Beheko solairua Ratskeller jatetxeak okupatzen du, ia osorik. Turismo bulegoa ere beheko solairuan dago. Lehenengo solairuko balkoi luzea ospakizunetan erabiltzen da edo kirol txapelketa handietan jokalariak omentzeko.
Dorreak 85 metrotako garaiera du eta igogailuan igo daiteke goraino.

## Rathaus-Glockenspiel

Baina turistikoki erakargarriena Rathaus-Glockenspiel kariloia da. 1908an ipini zuten eta bi solairu ditu, bakoitzak Munichko historiaren pasadizu bat gogoratzen duelarik. Goian 1568an William V.a Bavariakoaren ezkontzan izandako zaldun lehiaketa azaltzen du. Beheko solairuan aldiz Schäfflertanz (upelarien dantza) ageri da, izurritik babesteko upelariek zazpi urtean behin egiten zuten dantza da.
32 pertsona irudi ditu eta 43 kanpai txiki. Egunero hamaiketan jotzen du, eta udan hamabietan eta arratsaldeko bostetan ere bai. Ordu laurden inguru irauten du eta goian dagoen urrezko txoriaren hiru txiok ematen diote amaiera.

## Kanpo estekak

* Municheko udalaren webgunea (Alemanez) (Ingelesez)
* Datuak: Q152979
* Multimedia: Neues Rathaus (München) / Q152979
# Udaletxe Zaharra (Artziniega)

Artzinegako Udaletxe Zaharra XIX. mendeko eraikina da. Neoklasizismo estiloaz eraika, 1996tik euskal ondare nabaria gisa babestuta dago Artziniegako Hirigune Historikoaren barruan.

## Deskribapena

Artziniegako Udaletxe Zaharra laukizuzen itxurako oinplanoa duen eraikina da. Beheko solairuaz gain, solairu noblea eta ganbara ditu piramide formako teilatupean. Beheko solairuko hormetan harlandu ona dute, baita baoen inguruetan eta eskantzuetan ere. Gainerako hormetan harlangaitza erabili ohi da, gaur egun ia guztia entokatua izan da. Beheko solairuan, erdi puntuko arkuz osatutako arku-multzoa hirukoitza dago, sarbidea estaltzen duen arkupea osatuz. Arku-multzoa ezkerraldeko fatxadan luzatu egiten da ezaugarri berdinak dauzkaten arkuen bidez. Solairu noble edo nagusian hiru bao berdin daude, dintelduak, gorazarre balkoira sartzea ahalbidetuz. Balkoi hori handia da, luzea, hegaldua eta hormari lotzeko arkeatzen diren bi langa dauzkate. Ganbarak, altuera gutxikoa, beheko solairuko bao eta arkuekin ardatzean irekitzen diren hiru leihatilatxo dauzka. Bi platabandek inguratzen dute eraikina. Bata arkuen salmerretan hasten da eta bestea, beheko solairua eta lehen solairuaren artean.

## Erreferentziak

* ↑ https://www.euskadi.eus/y22-bopv/eu/bopv2/datos/1996/05/9602246a.pdf
* ↑ https://www.euskadi.eus/app/ondarea/eraikita-ondarea/udaletxe-zaharra/udaletxea/artziniega/-casco-historico/fichaconsulta/34969&origen=MOSAICO&pagina=1

## Kanpo estekak

* Datuak: Q65934713
# Udaletxe

    «Herriko etxe» orriak hona dakar. Bestelako esanahiei buruzko orria hau da: «Herriko etxe (argipena)»
Udaletxea (Hego Euskal Herrian) edo herriko etxea (Ipar Euskal Herrian) udalerri bateko udalaren egoitza duen eraikina da.

## Euskal Herriko hiriburuetako udaletxeak

* Baionako herriko etxea.
* Bilboko udaletxea.
* Donibane Garaziko herriko etxea.
* Donostiako udaletxea.
* Gasteizko udaletxea.
* Iruñeko udaletxea.
* Mauleko herriko etxea.

## Munduko udaletxeak

* New Yorkeko udaletxea
* Belfasteko udaletxea
* Cardiffko udaletxea.
* Bartzelonako udaletxea

## Kanpo estekak

* Datuak: Q25550691
* Multimedia: Town halls / Q25550691
# Udaletxe Zaharra (Donostia)

Udaletxe Zaharra Gipuzkoako Donostia hiriburuko Udalaren antzinako egoitza izan zen. Gaur egun Donostiako Udal Liburutegiaren egoitzetako bat da.

## Kokalekua

Hiriaren Parte Zaharrean dago, Konstituzio plazan.
* Udaletxe Zaharraren eta Konstituzio plazaren ikuspegi orokorra.

## Historia

1813ko Donostiako sutearen ondoren hutsik gelditutako solairuan eta aurretik bertan zegoen eraikin barrokoaren hutsunea bete asmoz, 1819an Hércules Torelli Silvestre Pérez ingeniari militarrak Donostiako Udalaren eraikina proiektatu zuen, baina hura hil ondoren, 1832an Ugartemendia arkitektoak amaitu zuen. Eraikin hark bere barnean batza-aretoa, kontsulatua eta alondegia zituen.
1897an Udalak inguruko etxebizitza batzuk alokairuan hartu zituen, ondorioz udaletxearen lehenbiziko solairuko alboetatik etxebizitza horietara zihoazen burdinezko balkoidun arkupeak eraiki ziren.
1945an Udala gaur egungo Donostiako udaletxera lekualdatzean, 1951an eraikin honetan Udal Liburutegia ezarri zen.

## Eraikina

Estilo klasizistan oinarritutako eraikina da, azpialdean erdi puntuko bost arkuz osatutako arkupea du, arku bakoitzak argi bana du.

## Donostiako Danborrada

Urtero, urtarrilaren 19eko gauerdiero, hiriko banderaren igoera ekitaldia burutu eta Donostiako Danborradari ekiten zaio.

## Ikus gainera

* Donostiako Udal Liburutegien Sarea
* Donostiako udaletxea

## Kanpo estekak

* Donostiako Udaletxe Zaharra. Argazkia eta informazioa. Flickr.com (Gaztelaniaz)
* Datuak: Q25479946
* Multimedia: Old Town Hall, Donostia-San Sebastián / Q25479946
# Udalerria baino lurralde-eremu txikiagoko erakunde

Udalerria baino lurralde-eremu txikiagoko erakundea edo, zentsu zabalago batean alkate-auzo, udalerriaren barruan sakabanatuta dauden herriguneek kudeaketa deszentralizatua izan dezaten sortutako toki-erakundea da. Autonomia erkidego bakoitzak toki-araubideari buruz dituen legeek arautzen dute erakunde horien jarduna. Toki-erakundeon ohiko izenak hauek dira: baserria, parrokia (Asturiasen), herrixka, auzoa, elizatea, kontzejua, alkate-auzoa, alberria edo antzeko beste izen batzuk, edo legeak ezartzen dituenak.

## Erreferentziak

* ↑ Euskalterm, [Toki administrazioaren hiztegia] [2009]

## Kanpo estekak

* Datuak: Q3333989
# Udalerri

Udalerri bat, herri bati edo hainbat herriri dagokion administrazio eremu bati deritzo, lurralde geografiko bati atxikia eta udal batek zuzendua.

## Ikus, gainera

* Herri (hiria)
* Hiri
* Udalerri Euskaldunen Mankomunitatea

## Kanpo estekak

* Euskal Herriko udalerriak
* Datuak: Q15284
* Multimedia: Municipalities / Q15284
# Vaughn (Mexiko Berria)

Vaughn Mexiko Berriko herri bat da. Guadalupe konderrian kokatua dago. 2010ean 446 biztanle zituen, 14,50 kilometro koadrotan banatuta.

## Ikus, gainera

* Guadalupe konderria

## Kanpo estekak

* Datuak: Q2376326
* Multimedia: Vaughn, New Mexico / Q2376326
# Vaughn (Montana)

Vaughn Ameriketako Estatu Batuetako erroldak esleitutako leku bat da. Cascade konderrian dago, Montana estatuan. 737 biztanle ditu, 9,255825 kilometro koadroko azaleran banatuta.

## Ikus, gainera

* Cascade konderria

## Kanpo estekak

* Datuak: Q960948
# Vaudrémont

Vaudrémont Frantziako udalerria da, Marne Garaia departamenduan dagoena, Ekialde Handia eskualdean. 2013an 111 biztanle zituen.

## Demografia
### Biztanleria

2007an Vaudrémont udalerrian erroldatutako biztanleak 111 ziren. Familiak 40 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 53 etxebizitza zeuden, 41 familiaren etxebizitza nagusia ziren, 10 bigarren erresidentzia ziren eta 2 hutsik zeuden. 52 etxeak ziren eta 1apartamentu bat zen. 41 etxebizitza nagusietatik 38 bere jabearen bizilekua ziren eta 3 alokairuan okupaturik zeuden; 3 etxek hitu gela zituzten, 9 etxek lau zituzten eta 29 etxek bost zituzten. 30 etxek euren parking plaza propioa zuten azpian. 18 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vaudrémont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 0 |
| 0 | 70-74 | 4 |
| 8 | 65-69 | 0 |
| 4 | 60-64 | 4 |
| 0 | 55-59 | 0 |
| 8 | 50-54 | 4 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 4 |
| 0 | 20-24 | 4 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 66 ziren, horien artean 45 aktiboak ziren eta 21 inaktiboak ziren. 45 pertsona aktiboetatik 39 lanean zeuden (24 gizon eta 15 emakume) eta 6 langabezian zeuden (2 gizon eta 4 emakume). 21 pertsona inaktiboetatik 6 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2000. urtean Vaudrémont udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1325697
* Multimedia: Vaudrémont / Q1325697
# Vaughan Jones

Sir Vaughan Frederick Randal Jones (Gisborne, Zeelanda Berria, 1952ko abenduaren 31 – Nashville, 2020ko irailaren 6a) zeelandaberritar matematikaria izan zen.

## Biografia

Cambridgen (Zeelanda Berria) eta Aucklanden egin zituen lehenengo ikasketak. Aucklandeko Unibertsitaterako bi beka eskuratu zituen, eta 1972an graduatu zen. 1973an Suitzako gobernuaren beka bat jaso zuen, Suitzan jarrai zezan ikerlanean. Aucklandeko Unibertsitatean irakasle-laguntzaile izan ondoren, Genevako Fisikako Eskolan sartu zen 1974an, eta bi urte geroago Eskola Matematikoetara joan zen. 1979an zientzietako doktore izendatu zuten, eta hurrengo urtean Vacheron Constantin saria jaso zuen doktorego-tesiari esker.
1980an Estatu Batuetara joan zen, eta Los Angelesko Kaliforniako Unibertsitatean aritu zen irakasle. Pennsylvaniako Unibertsitatean ere aritu zen, eta 1985ean matematikako irakasle egin zuten Berkeleyko Kaliforniako Unibertsitatean. Connesek egindako lanari jarraituz, Von Neumannen aljebrentzako indize-teorema aztertu zuen Jonesek. Bere ekarpenik garrantzitsuena, hala ere, inbariante polinomiko berri baten aurkikuntza izan zen; haren bidez matematikako arlo oso ezberdinak jarri zituen harremanetan.
1984an Von Neumann aljebrak eta topologia-geometriaren arteko erlazio harrigarri bat aurkitu zuen. 1990eko Kiotoko Nazioarteko Kongresuan Fields domina jaso zuen. Bestalde, Guggenheim Fellowship saria (1986) eta Zeelanda Berriko gobernuaren Zientzien Domina (1991) ere jaso ditu, eta 1993an Amerikar Arte eta Zientzietako Akademiako kide hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q369638
* Multimedia: Vaughan Jones / Q369638
# Vaughanita

Vaughanita sulfuro motako minerala da.

## Ezaugarriak

Vaughanita sulfuro mineralaren formula kimikoa hau da: ${\ce {TlHgSb4S7}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Vaughanite: Mineral information, data and localities.» www.mindat.org (Noiz kontsultatua: 12-05-2019).
# Vaudrivillers

Vaudrivillers Frantziako udalerria da, Doubs departamenduan dagoena, Franche-Comté eskualdean. 2013an 84 biztanle zituen.

## Demografia
### Biztanleria

2007an Vaudrivillers udalerrian erroldatutako biztanleak 79 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 34 familiaren etxebizitza nagusia ziren, 5 bigarren erresidentzia ziren eta 1 hutsik zegoen. 37 etxeak ziren eta 3 apartamentuak ziren. 34 etxebizitza nagusietatik 30 bere jabearen bizilekua ziren eta 4 alokairuan okupaturik zeuden; 2 etxek bi gela zituzten, 5 etxek hiru zituzten, 8 etxek lau zituzten eta 19 etxek bost zituzten. 29 etxek euren parking plaza propioa zuten azpian. 19 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vaudrivillers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 4 | 65-69 | 0 |
| 0 | 60-64 | 4 |
| 8 | 55-59 | 0 |
| 0 | 50-54 | 8 |
| 0 | 45-49 | 8 |
| 4 | 40-44 | 0 |
| 8 | 35-39 | 4 |
| 0 | 30-34 | 8 |
| 4 | 25-29 | 0 |
| 0 | 20-24 | 0 |
| 4 | 15-19 | 4 |
| 4 | 10-14 | 4 |
| 0 | 5-9 | 8 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 49 ziren, horien artean 34 aktiboak ziren eta 15 inaktiboak ziren. 34 pertsona aktiboetatik 30 lanean zeuden (16 gizon eta 14 emakume) eta 4 langabezian zeuden (1 gizon eta 3 emakume). 15 pertsona inaktiboetatik 10 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra argiketaria zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q907407
* Multimedia: Vaudrivillers / Q907407
# Tyler (Minnesota)

Tyler Minnesotako hiri bat da. Lincoln konderrian kokatua dago. 2010ean 1.143 biztanle zituen, 5,09 kilometro koadrotan banatuta.

## Ikus, gainera

* Lincoln konderria

## Kanpo estekak

* Datuak: Q732460
* Multimedia: Tyler, Minnesota / Q732460
# Tyler Armstrong

Tyler Armstrong (2004ko urtarrilaren 22a) mendizale estatubatuarra da, 9 urte zituela Aconcagua igo zuen pertsonarik gazteena izan zen.

## Kanpo estekak

* Datuak: Q15732067
# Tyla Garw

Tyla Garw, Galesko herri bat da, Rhondda Cynon Taf konderrian.

## Kanpo estekak

* Datuak: Q25172117
# Tyldesley

Tyldesley, Ingalaterrako iparraldean dagoen udalerri bat da, Manchester Handian.
2011n 16.142 biztanle zituen.
* Datuak: Q1616876
* Multimedia: Tyldesley / Q1616876
# Tyler

Tyler hurrengo pertsonen abizena da:
# Tykocin udalerria

Tykocin ( (Audio·info)) Poloniako Podlasiako voivoderriko landa-hiri udalerri bat da, Białystok barrutian kokatuta. 207,37 km²ko azalera du eta 2017ko datuen arabera 6306 biztanle zituen.

## Kanpo estekak

* Udalaren webgunea
* Datuak: Q2039533
* Multimedia: Gmina Tykocin / Q2039533
ieaPodlasiako voivoderriko udalerriak :
# Tyler (Texas)

Tyler Texasko hiri bat da. Smith konderrian kokatua dago. 2010ean 96.900 biztanle zituen, 139,49 kilometro koadrotan banatuta.

## Ikus, gainera

* Smith konderria

## Kanpo estekak

* Datuak: Q499169
* Multimedia: Tyler, Texas / Q499169
# Unax

Unax euskarazko gizonezko izena da. 2011n ume jaioberrien artean hobetsienetariko bat izan zen.

## Unax izena duten pertsona ezagunak

| Izen-abizenak | Jarduera | Jaiolekua | jaiotza data | heriotza data |
| Unax Mendia | argazki-zuzendari | Gasteiz | | |
| Unax Ugalde | aktore zinema aktore telebista-aktore | Gasteiz | 1978-11-27 | |

## Erreferentziak

* ↑ Yáñez Solana, Manuel. (1995). El gran libro de los Nombres. Madril: M. E. Editores ISBN 84-495-0232-2..
* ↑ Euskaltzaindiaren izendegiak
* ↑ www.ine.es

## Kanpo estekak

* Unax (Euskaltzaindia)
* Datuak: Q7882343
# Unaí

Unaí Brasilgo udalerri bat da, Minas Gerais estatuan kokatua. 86.619 biztanle ditu 8.448,082 km²ko eremuan.

## Ikus, gainera

* Minas Gerais

## Kanpo estekak

* Datuak: Q1780258
* Multimedia: Unaí / Q1780258
# Unanu

Unanu Ergoienako herria edo kontzejua da. Udalerri modernoa sortu zuen fusioaren aurreko 1842ko erroldan udalerri independente gisa agertzen da.
2005eko urtarrilaren 1eko erroldaren arabera, 117 biztanle ditu. Kontzejuburua Maria Soledad Mozo Galarza da.

## Mugakideak

Herria bi zatitan banatuta dago: iparraldeko zatiak ipar eta mendebaldean Etxarri-Aranatz eta hegoaldean Lizarraga mugakide ditu. Hegoaldekoa Arbizu da, Lakuntza iparraldean, Etxarri-Aranatz mendebaldean, hegoaldean Lizarraga eta Dorrao eta, ekialdean Uharte Arakil.

## Beriain

Herria ohiko abiapuntua da Beriain mendira (1.493 m) igotzeko, 850 metro inguruko desnibela gainditzea eskatzen duena.

## Festak

Ekainean San Pedro jaiak ospatzen dituzte alde batetik. Bestetik, inauterietan "mamuxarro" izeneko pertsonaiak herriko berezkoak dira.

## Kanpo estekak

* (Gaztelaniaz)Unanuri buruzko informazioa Ergoienako udal webgunean
* Datuak: Q9091330
* Multimedia: Unanu / Q9091330
# Unanua (mendia)

Unanua Lesaka, Igantzi eta [Arantza]]ren artean dagoen mendia da, Artikutza mendilerroan, Bortzirietako mendigunean. 658 metroko altuera du.
Bortzirietako bazterren zaindari da, Bortzirietako eskualde osoa ikus daiteke gailurretik. Tontorrean dagoen zelaitik panoramika itzela dago.
Hainbat pista eta bide daude igotzeko, Lesakatik, Igantzitik eta Arantzatik.

## Kanpo estekak

* euskal-herria.org webgunean
* Datuak: Q111633095
# Unax Agote

Unax Agote Aranburu (Zizurkil, Gipuzkoa, 2003ko martxoaren 28a) euskal herritar futbolaria da. Ezker atzelari moduan jokatzen du.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Pasaia | 3.F | 2021/22 | 34 | 2 | - | - | - | - | - | - | - | - | - | - | 34 | 2 |
| Pasaia | Denera | Denera | 34 | 2 | - | - | - | - | - | - | - | - | - | - | 34 | 2 |
| Berio | 2.F | 2022/23 | 24 | 2 | - | - | - | - | - | - | - | - | - | - | 24 | 2 |
| Berio | Denera | Denera | 24 | 2 | - | - | - | - | - | - | - | - | - | - | 24 | 2 |
| Sanse | 1.F | 2023/24 | 24 | 0 | - | - | - | - | - | - | - | - | - | - | 24 | 0 |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | 24 | 0 | - | - | - | - | - | - | - | - | - | - | 24 | 0 |
| Ibilbide osoan | Ibilbide osoan | Ibilbide osoan | 82 | 4 | - | - | - | - | - | - | - | - | - | - | 82 | 4 |

## Kanpo estekak

* Datuak: Q123007106
# Unax Mendia

Unax Mendia (Gasteiz, ?) zinemako argazki-zuzendari arabarra da, zineman eta telebistan aritutakoa.

## Lan hautatuak

* Isi/Disi. Amor a lo bestia (2004)
* Torrente 3: El protector (2005)
* Baso ilunean (2006)
* Agnosia (2010)
* No habrá paz para los malvados (2011)
* Gernika (2016)
* 70 binladens (2018)
* Datuak: Q90013812
# Vauxhall zubia

Vauxhall zubia (ingelesez: Vauxhall Bridge) Tamesis ibaia gurutzatzen duen zubia da eta Londresen kokaturik dagoena. Izena ematen dion Vauxhall (Lambeth) eta Pimlico (Westminster Hiria) auzoak lotzen ditu.

## Historia

1809an Parlamentuak zubia eraikitzeko baimena eman zuen eta John Rennie arkitektoak zazpi arkutako harrizko zubia diseinatu zuen. 1811an ezarri zuten lehen harria baina diru arazoak zirela eta, azkenean burdinezko zubi merkeagoa eraikitzea erabaki zen Rennieren diseinua alde batetara utziz. 1816an bukatu ziren lanak.
XIX mendearen bukaeran zubi berria eraikitzea erabaki zen. Sir Alexander Binnie eta Sir Maurice Fitzmaurice izan ziren granito eta altzairuzko zubia diseinatu zutenak. Aurrekoa kendu eta haren lekuan hasi zituzten lanak 1901 urtean eta bost urte beranduago 1906ko maiatzaren 26an ireki zen. Zutabeetan brontzezko eskulturak ezarri ziren Alfred Drury, George Frampton eta Frederick Pomeroy artistek egin zituztenak. Nekazaritza, injeniaritza, keramika eta abar sinbolizatzen dituzte eta Art Nouveau estiloan diseinatu ziren.
Zubia praktikoa eta funtzionala diseinatu zen, izan ere hiriko arteria nagusietako baten parte bihurtu baitzen. 1968an autobusentzako erraila ezarri zen, Londresko kaleetan aurrenetakoa izan zena.
1993an Tamesis ibaian korronte indartsuak izan ziren eta sedimentu ugari eraman zituzten. Vauxhall zubiaren inguruan K.a. 1550-300 urteko egurrezko zutabeak azaleratu ziren, aintznako kai baten aztarnak izan zitezkeenak.

## Neurriak

* Zubiaren luzera: 247 m.
* Zubibegiak: 5
* Zabalera: 24 m.

## Erreferentziak

* 1 2 (Ingelesez) Matthews, Peter. (2008-01-01). London's bridges. Shire ISBN 9780747806790. (Noiz kontsultatua: 2017-04-09).
* 1 2 (Ingelesez) Cookson, Brian. (2006-01-01). Crossing the river: the history of London's Thames River bridges from Richmond to the Tower. Mainstream ISBN 1840189762. (Noiz kontsultatua: 2017-04-09).

## Kanpo estekak

* (Ingelesez) Structurae webgunea
* Datuak: Q1142134
* Multimedia: Vauxhall Bridge / Q1142134